CELEX: 22012D0356
Language: fi
Date: 2012-06-15 00:00:00
Title: 2012/356/EU: AKT–EU-ministerineuvoston päätös N:o 1/2012, annettu 15 päivänä kesäkuuta 2012 , investointien rahoitusehtojen tarkistamisesta (AKT–EU-kumppanuussopimuksen liitteessä II oleva 1 luku)

4.7.2012   
            
            
               FI
            
            
               Euroopan unionin virallinen lehti
            
            
               L 174/27
            
         AKT–EU-MINISTERINEUVOSTON PÄÄTÖS N:o 1/2012,
   annettu 15 päivänä kesäkuuta 2012,
   investointien rahoitusehtojen tarkistamisesta (AKT–EU-kumppanuussopimuksen liitteessä II oleva 1 luku)
   (2012/356/EU)
   AKT–EU-MINISTERINEUVOSTO, joka
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen (1), sellaisena kuin se on viimeksi muutettuna, jäljempänä ’AKT–EU-kumppanuussopimus’, ja erityisesti sen 100 artiklan,
   sekä katsoo seuraavaa:
   
               (1)
            
            
               AKT-investointikehyksen ja Euroopan investointipankin omien varojen käyttöä AKT-alueella koskenut väliarviointi toteutettiin AKT–EU-kumppanuussopimuksen liitteessä II olevan 6 b artiklan mukaisesti. Yksi väliarvioinnissa esitetyistä suosituksista koski teknisen avun avustusmäärärahojen lisäämisen turvaamista.
            
         
               (2)
            
            
               Väliarvioinnin tulokset huomioon ottaen sellaisten korkotukien, joita voidaan AKT–EU-kumppanuussopimuksen liitteessä II olevan 1 artiklan 3 kohdassa ja 2 artiklan 9 kohdassa määrätyn mukaisesti käyttää hankkeisiin liittyvään tekniseen apuun, osuutta määrärahasta olisi kasvatettava 10 prosentista 15 prosenttiin,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan AKT–EU-kumppanuussopimuksen liite II seuraavasti:
   
               1)
            
            
               Korvataan 1 artiklan 3 kohta seuraavasti:
               ”3.   Korkotuet voidaan pääomittaa tai käyttää avustuksina. Korkotuen määrä, jonka arvo lasketaan lainan suoritusajankohtana, vähennetään liitteessä I b olevan 2 kohdan c alakohdassa määritellystä korkotukimäärärahasta ja maksetaan suoraan EIP:lle. Enintään 15 prosenttia korkotukimäärärahasta voidaan käyttää hankkeisiin liittyvän teknisen avun antamiseen AKT-valtioissa.”
            
         
               2)
            
            
               Korvataan 2 artiklan 9 kohta seuraavasti:
               ”9.   Korkotuet voidaan pääomittaa tai käyttää avustuksina. Enintään 15 prosenttia korkotukiin tarkoitetuista määrärahoista voidaan käyttää hankkeisiin liittyvän teknisen avun tukemiseen AKT-valtioissa.”
            
         2 artikla
   Tämä päätös tulee voimaan päivänä, jona se hyväksytään.
   
      Tehty Port Vilassa 15 päivänä kesäkuuta 2012.
      
         
            AKT–EU-ministerineuvoston puolesta
         
         
            Puheenjohtaja
         
         A. BAPTISTE
      
   
   
      (1)  EYVL L 317, 15.12.2000, s. 3.